OpenLLM-France/wikimedia huggingface dataset:
# Alois Senefelder

Johann Alois Senefelder (Praga, 1771ko azaroaren 6a – Munich, 1834ko otsailaren 26a) alemaniar aktore, antzerkigile eta litografiaren asmatzailea izan zen.
Munichen hezi zen eta Ingoldstadten zuzenbidea ikasteko beka bat jaso zuen. Aita hil ondoren ikasketak utzi behar izan zituen amari eta anai-arrebei laguntzeko.
Mathilde von Altenstein antzezlana inprimatzeko arazoak izan zituenez, kareharri baten gainean azidoarekiko erresistentea zen tinta bat erabiliz inprimatzeko teknika berri bat asmatu zuen. Teknika hobetu ondoren, Franz Gleiße musikagilearekin elkartu zen eta argitaletxe bat sortu zuten 1796an. 1809an Bavariako Litografia Institutuko ikuskatzaile izendatu zuten.
Europan patente eskubideak eskuratu zituen eta 1818an bere aurkikuntzak Vollstandiges Lehrbuch der Steindruckerei liburuan argitaratu zituen. Teknika berria artelanak merkeago argitaratzeko ere erabili zuen.
* Datuak: Q161048
* Multimedia: Alois Senefelder / Q161048
# Valentin Ferron

Valentin Ferron (Vienne, 1998ko otsailaren 8a) frantziar txirrindularia da.

## Palmaresa

2019
* 2. Polynormanden
2021
* Ruandako Tourreko etapa bat
* 3. Matteotti Sarian
2022
* Dauphiné Libéréko etapa bat
* 2. Paris-Camemberten
* 3. Route Adélien
* 4. Getxoko Zirkuituan
2023
* Paris-Camembert
* 2. Marseillesa Sari Nagusian
* 3. Frantziako Txirrindularitza Kopan
2025
* Marseillesa Sari Nagusia

## Kanpo estekak

Valentin Ferron - ProCyclingStats
* Datuak: Q66562138
* Multimedia: Valentin Ferron / Q66562138
# Florentzia-Pistoia

Florentzia-Pistoia Pistoiako probintziako Prato eta Quarrata udalerrien artean erlojupean ospatzen zen italiar txirrindularitza lasterketa bat zen.
1985ean sortua, 2005ean UCI Zirkuitu Kontinentalak sortu zirenetik UCI Europe Tourren zati izan zen, 1.1 mailan. 2006ko edizioa antolakuntza arazoengatik bertan behera utzi zen, eta, behin betiko, 2009tik aurrera ospatzeari utzi zitzaion.

## Palmaresa

| Urtea | Garailea | Bigarrena | Hirugarrena |
| 1870 | AEB Rynner Van Heste | Frantzia Auguste Charels | Frantzia Alexandre De Sariette |
| 1985 | Alemania Rolf Gölz | Alemania Gregor Braun | Frantzia Charly Mottet |
| 1986 | Polonia Lech Piasecki | Frantzia Charly Mottet | Alemania Rolf Gölz |
| 1987 | Austria Helmut Wechselberger | Polonia Lech Piasecki | Italia Gianni Bugno |
| 1988 | Suitza Tony Rominger | Alemania Rolf Gölz | Polonia Lech Piasecki |
| 1989 | Suitza Tony Rominger | Herbehereak Erik Breukink | Italia Maurizio Fondriest |
| 1990 | Polonia Lech Piasecki | Suitza Daniel Steiger | Alemania Mario Kummer |
| 1991 | Suitza Tony Rominger | Italia Andrea Chiurato | Italia Franco Ballerini |
| 1992 | Suitza Tony Rominger | Italia Claudio Chiappucci | Erresuma Batua Sean Yates |
| 1993 | Italia Maurizio Fondriest | Erresuma Batua Chris Boardman | Frantzia Laurent Bezault |
| 1994 | Italia Francesco Casagrande | Italia Luca Scinto | Italia Maurizio Fondriest |
| 1995 | Italia Francesco Casagrande | Italia Gianni Faresin | Italia Stefano Giraldi |
| 1996 | Italia Marco Fincato | Italia Fabio Roscioli | Italia Massimo Podenzana |
| 1997 | ez zen ospatu | ez zen ospatu | ez zen ospatu |
| 1998 | Italia Marco Velo | MDA Ruslan Ivanov | Italia Luca Scinto |
| 1999 | Italia Marco Velo | Italia Gianmario Ortenzi | AEB Chann McRae |
| 2000 | ez zen ospatu | ez zen ospatu | ez zen ospatu |
| 2001 | Australia Nathan O'Neill | Italia Andrea Tafi | Polonia Slawomir Kohut |
| 2002 | Italia Fabrizio Guidi | Italia Francesco Casagrande | Errusia Yevgeni Petrov |
| 2003 | Italia Andrea Peron | Italia Filippo Simeoni | Italia Dario Cioni |
| 2004 | Ukraina Sergiy Matveyev | Australia Michael Rogers | Txekia Ondrej Sosenka |
| 2005 | Ukraina Sergiy Matveyev | Ukraina Andriy Grivko | Italia Giovanni Visconti |
| 2006 | ez zen ospatu | ez zen ospatu | ez zen ospatu |
| 2007 | Errusia Boris Shpilevsky | Italia Dario Cioni | Italia Giovanni Visconti |
| 2008 | Ukraina Andriy Grivko | Italia Marco Pinotti | Italia Dario Cioni |
| 2009 | ez zen ospatu | ez zen ospatu | ez zen ospatu |

## Kanpo estekak

* Datuak: Q936601
# Seules les bêtes (filma)

Seules les bêtes (euskaraz Piztiak bakarrik), 2019ko Dominik Moll frantziarrak zuzendutako thriller film bat da. Colin Niel idazlearen Seules les bêtes (2007) eleberrian oinarritua dago. Denis Ménochet, Laure Calamy eta Valeria Bruni Tedeschi aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Frantzia, Lozère, isolatutako baserri giroko herri batean emakume bat desagertu da. Elur ekaitz baten ondoren, bete autoa errepide baten bazterrean topatu izan da. Gendarmeek ikerketa nondik hasi ez dakiten bitartean bost pertsonek desagerpenarekin zerikusia dutela dirudi. Pertsona hauetako bakoitzak bere sekretua dute.

## Aktoreak

* Laure Calamy: Alice Farange, Michelen emaztea
* Valeria Bruni Tedeschi: Evelyne Ducat
* Damien Bonnard: Joseph Bonnefille, nekazari bakartia
* Bastien Bouillon: Cédric Vigier, gendarmea
* Guy Roger N'drin: Armand
* Nadia Tereszkiewicz: Marion
* Marie Victorie Amie: Monique
* Fred Ulysse: Alicen aita
* Colin Niel: Kooperatibako saltzailea

## Kanpo estekak

* IMDBko fitxa irakurgai (Ingelesez)
* Datuak: Q65924999
# Alsazia-Lorrena

Alsazia-Lorrena (alemanez Reichland Elsass-Lothringen) Alemaniako Inperioko lurraldea izan zen, izan ere, 1871. urtean, Alemaniako Inperioak Frantziaren mende zeuden Alsazia eta Lorrena lurralde germaniarrak eskuratu zituen. Frantziako departamendu hauek osatzen zuten: Rhin Beherea, Rhin Garaia (Belfort izan ezik), Mosela (Briey arroa salbu) eta Meurthe antzinako departamenduko zati bat (Château-Salins eta Sarreburg).
Lurralde germaniarrak izanagatik, Alemania bihurtzearen aurkako jarrerak garrantzizkoak izan dira betidanik Alsazia-Lorrenan. Lehen Mundu Gerra bukatu zen unean berean, 1918ko azaroaren 11n, errepublika independente bihurtu zen; baina gutxi iraun zuen, azaroaren 17an bertan, Alsazia-Lorrena berriz ere Frantziaren eskuetara igaro baitzen. 1940. urtean berriz ere hartu zuten alemaniarrek Alsazia, bertako herrialde bihurtuz. Frantziak 1945ean berreskuratu zituen Alsazia eta Lorrena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Frantses nazionalismo

## Kanpo estekak

* Datuak: Q155144
* Multimedia: Alsace-Lorraine / Q155144
# Beauséjour (Marne)

Beauséjour Frantziako herrixka bat izan zen, batzutan etxalde moduan azaldua, Lehen Mundu Gerran deseginda gelditu zena. Herri hau Minaucourt-le-Mesnil-lès-Hurlus (Marne) komunitatearen barruan zegoen. Txikizioa aurretik herria hustu egin zen.

## Historia

1820an sortua, 1914an eta 1915ean alemaniarren, frantsesen eta ingelesen arteko konfrontazioen eszenatokia izan zen. Gerraren ondoren ez zen berreraikia. Gaur egun leku historikotzat jotzen da eta oroimenerako espazioa bezala zaindua. Azken urtetan prentsan berriro ere agertu da, Frantziako gizon zaharrena, Maurice Floquet, bertan borroka egin zuelako eta bizirik iraun zuelako 111 urte izan arte; 2006an hil zen gizona.

## Erreferentziak

* ↑ https://web.archive.org/web/20151119164856/http://www.cndp.fr/crdp-reims/memoire/lieux/1GM_CA/villages_detruits/beausejour.htm

## Kanpo estekak

* (Frantsesez):Beauséjour etxaldearen oroigarriak.
* (Frantsesez):Beauséjourren historia.
* Datuak: Q4094990
* Multimedia: Beauséjour, Marne / Q4094990
# Villeneuve-Saint-Vistreko ontziak

Villeneuve-Saint-Vistreko ontziak Villeneuve-Saint-Vistre-et-Villevotte herrian (Marne) aurkitutako urrezko artefaktu batzuk dira. Nahita lurperatutako objektu sorta bat izan ziren, eta aurkitu zirenak izan ziren bi katilu, bi eskumuturreko, bi eraztun eta urrezko hari bat. Brontze Aroko urregintzako estilo berezi batekoak dira, zeinaren parekideak Gipuzkoan ere aurkitu diren, Axtrokiko ontzietan.
1910eko udaberrian aurkitu zituzten, bidegurutze baten ondoan lan batzuetan. Frantziako Arkeologia Museo Nazionalean daude erakusgai, Brontze Aroko Frantziako beste objektu ezagun batzuekin, haien artean Avantongo urrezko konoa.

## Erreferentziak

* ↑ (Frantsesez) «objets en or» Twitter (Musée d'Archéologie nationale (MAN)) (Noiz kontsultatua: 2022-12-01).
* ↑ Chappée, Julien. (1911). «Objets d'or découverts à Villeneuve-Saint-Vistre» Monuments et mémoires de la Fondation Eugène Piot 19 (2): 181–183. doi:10.3406/piot.1911.1766. (Noiz kontsultatua: 2022-12-01).
* ↑ «Cône | Panorama de l'art» panoramadelart.com (Noiz kontsultatua: 2022-12-01).

## Kanpo estekak

* Datuak: Q115408610
* Multimedia: Villeneuve-Saint-Vistre golden artifacts / Q115408610
# Erresuma Batuko bandera

Erresuma Batuko bandera :
| Erabilera | |
| Proportzioa | 3:5 edo 1:2 |
| Erabakia | 1801 |
| Koloreak | Gorria Zuria Urdina |
Erresuma Batuko bandera (Union Flag edo Union Jack bezala ezagutzen dena) 1801ean sortua da. Ingalaterra, Eskozia eta Ipar Irlandako zaindarien gurutzeen nahasketa da: San Jurgi ("Saint George"), San Andres ("Saint Andrew") eta San Patri ("Saint Patrick").
Bandera honen azken bertsioa 1801ekoa da, 1800go Batasun Agiriaren ondorioz Irlanda Britainia Handiarekin elkartu zenean. Lehenengoa bertsioa ordea 1606koa da, Eskoziako errege zen Jakue VI.a aldi berean Ingalaterrako errege bilakatu zenean, Jakue I.a izenarekin. Hortik dator hain zuzen ere Union Jack izena.

## Kanpo estekak

* Datuak: Q83278
* Multimedia: Flags of the United Kingdom / Q83278
# Kakorratz-lan

Kakorratz-lana kakorratzekin, hau da, eskuz maneiatu eta kakoa duten orratz txikiekin, egiten den puntu-lana da, tapizak, ohazalak eta amigurumizko panpinak egiteko erabiltzen dena.
Kaleko artearen mugimenduan, 21. mendean, kakorratz gerrila esaten zaiona ere garatu izan da, artilezko artea edo yarn bombing ere esaten dena.

## Kanpo estekak

* Datuak: Q208386
* Multimedia: Crochet / Q208386
* ↑ «Artilezko artea» https://aiaraldea.eus (Noiz kontsultatua: 2018-09-27).
# Narendra Modi

Narendra Damodardas Modi (gujarateraz nəreːnd̪rə d̪ɑːmoːd̪ərəd̪ɑːs moːd̪iː ahoskatua; Vadnagar, 1950eko irailaren 17a) egungo Indiako Lehen ministroa da. Bharatiya Janata Alderdiko buruzagia, independentzia lortu eta gero jaiotako lehendabiziko Lehen Ministro bilakatu zen. Indiar abertzale hau 2001 eta 2014 artean bere jaioterriko estatuko, Gujarateko, Ministro Nagusia izan zen. Legebiltzarrerako Varanasin hautatu zuten.

## Erreferentziak

* ↑ «Narendra Modi is sworn in as the 15th Prime Minister of India» The Times of India 2014-5-26.

## Kanpo estekak

* Datuak: Q1058
* Multimedia: Narendra Modi / Q1058
# Herriko Etxe (PSOE)

Herriko Etxea edo Casa del Pueblo izena eman izan zaio Espainian PSOE talde politikoaren egoitzari. PSE-EEk euskarazko forma erabiltzen du Araba, Bizkaia eta Gipuzkoako kasu batzuetan.
Euskal Herrian eraiki ziren lehenak Bilbo inguruko industria eta meatzaritzari lotuak egon ziren, XIX. mendeko azken laurdenean. Hurrenkera hau izan zuten lehen irekierek: Bilbo (1886), Ortuella (1887), Zugaztieta (1888), Sestao (1888), Gallarta (1891) eta Erandio (1896).
Gerra Zibila baino lehen Espainian lurralde osoan 900 etxe inguru zeudela dokumentatu da. Erregimen frankistak desjabetu egin zituen, baina trantsizio garaiaren ondoren, zenbait egoitza eta eraikin berreskuratu ahal izan zituen alderdi sozialistak, esate baterako Eibarkoa herriko sozialistek beraiek egindako okupazio ekintza baten ondoren.
1987an, Portugaleteko Herriko Etxeak atentatua jasan zuen, eta bi militante sozialista hil zituzten. Koktel molotovez egindako erasoa izan zen, Mendeku izeneko ezker abertzaleko gazte talde autonomo batek egina.

## Erreferrentziak

* ↑ (Gaztelaniaz) Lucía Olmos, Eusebio. (2019-02-01). «Las casas del pueblo» www.psoe.es (PSOE) (Noiz kontsultatua: 2020-12-08).
* ↑ (Gaztelaniaz) «Una Casa del Pueblo con mucha historia» El Diario Vasco 2016-12-01 (Noiz kontsultatua: 2020-12-08).
* ↑ (Gaztelaniaz) Grech, María José. (2011-04-28). «Tres asesinatos y el brutal ataque a la Casa del Pueblo de Portugalete» Libertad Digital (Noiz kontsultatua: 2020-12-08).

## Kanpo estekak

* Datuak: Q3817400
* Multimedia: People's Houses in Spain / Q3817400
# Batzoki

Batzoki EAJren egoitzek jasotzen duten izena da.
1894ko uztailaren 14an, Sabin Aranak lehen batzokia inaguratu zuen, Bilboko Korreo kalean Euzkeldun Batzokija sortu zuenean. Egun hartan, Ziriako Iturri bazkide zaharrenak ikurrina jaso zuen, Arana anaiek Bizkaia independenterako diseinaturiko bandera hasiera batean, gero Euskal Herri osorako zabaldu bazen ere.
Denak frankismo garaian itxi zituzten, baina 1978an berriro irekitzen hasi ziren. Baionan, Donibanen eta Hendaian ere badira, baita munduko beste leku batzuetan ere, hala nola, Andorran, Erresuma Batuan, Frantzian, Italian, AEBetan, Kanadan, El Salvadorren, Mexikon, Kuban, Dominikar Errepublikan, Puerto Ricon, Venezuelan, Kolonbian, Perun, Argentinan, Txilen, Uruguain, Paraguain, Brasilen, Australian...

## Iruditegia

* Karrantzako Ambasaguas auzoko batzokia, 2010eko Aberri Egunean.
* Plentziako batzokia.
* Barakaldoko batzokia.
* Areatzako batzokia.
* Arrigorriagako batzokia.
* Areetako batzokia.
* Oñatiko batzokia. 2015.

## Ikus gainera

* Euzkeldun Batzokija
* Sabino Arana
* Luis Arana

## Kanpo estekak

* Batzokiak
* Datuak: Q3328296
* Multimedia: Batzokis / Q3328296
# Ezkertoki

Ezkertoki, Euskadiko Ezkerra alderdiaren kideak biltzen ziren tabernek edo egoitzek zuten izena da. 1982. urtekoak izan ziren lehenak, Euskadiko Ezkerra alderdi moduan sortu zen urtea. Garai hartan Euskadiko alderdi politiko gehienetan ohikoa zen moduan hamarnaka egoitza zabaldu zituzten. Gehienbat Bizkaian eta Gipuzkoan zeuden eta 1992- 1993an EE alderdiaren izenean zeuden egoitzak PSE-EEko Herriko Etxeren zati izatera pasatu ziren. Alderdiaren izenean ez zeuden tabernek aldiz ibilbide desberdina izan zuten. Batzuk saldu zituzten, beste batzuk aldiz EEk jaso zuen banaketaren historiaren jarraipena izan zuten.
Gaur egun "Ezkertoki" izena daraman egoitza eraginkor eta ezagunena, Zarautzen dago. Bertan, Ezkertokik, Zazpi Kultur Elkartea eta Zazpi taberna barnebiltzen dituena, hainbat jai edo/eta PSEren ekitaldi politiko burutzen dituzte.

## Erreferentziak

* ↑ https://elpais.com/diario/1983/12/20/espana/440722822_850215.html
* ↑ https://www.asociate.es/pais-vasco/gipuzkoa/ezker-toki-kultur-elkartea/#google_vignette
* ↑ https://ezkertoki.wordpress.com/2014/12/17/en-el-zazpi-degustaremos-y-aprenderemos-a-preparar-platos-tipicos-de-rumania-animate/
* ↑ https://www.socialistasvascos.com/documentos/noticias/Jose-Ignacio-Asensio-discurso.pdf
* ↑ https://sozialistakzarautz.com/ezkertokiaren-urteurrena-19822013-aniversario-del-ezkertoki/
* ↑ https://www.noticiasdegipuzkoa.eus/gipuzkoa/bertan/2024/02/15/zarautz-zazpi-acoge-coloquio-reorganizacion-7874276.html
# Alkartetxe

Alkartetxea, taberna, bulego eta abar bezala erabiltzen den Eusko Alkartasuna alderdi politikoaren egoitza da.

## Alkartetxeak herrialdez herrialde

Hauek dira 2009. urtearen hasieran EAk zituen alkartetxeak:
* Araba: 4
* Bizkaia: 30
* Gipuzkoa: 40
* Lapurdi: 1
* Nafarroa: 8

## Ikus, gainera

* Eusko Alkartasuna

## Kanpo estekak

* Eusko Alkartasunak dituen alkartetxe guztien zerrenda.
* Datuak: Q11905066
# Salbaterra Ezka

Salbaterra Ezka edo Obelba (aragoieraz: Salvatierra d'Esca; ofizialki gaztelaniaz: Salvatierra de Esca) Zaragozako probintzia eta Jazetania eskualdeko udalerria da, Nafarroako Burgitik gertu kokatuta.
Ezka ibaiak herria zeharkatzen du.

## Hizkuntzak

Bertan, egun, gaztelaniaz aritzen dira aragoierazko kutsua izanik. 1838an, artean ere, bertako biztanleek euskara zuten berezko hizkuntza, beharrezkoa baitzuten apaiz euskalduna. XVIII. mendearen hondarrera arte, Iruñeko elizbarrutian zegoen eskualdea.

## Demografia

Biztanleriaren bilakaera (Iturria: INE) :
| 1842 | 1857 | 1860 | 1877 | 1887 | 1897 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2011 |
| 733 | 1174 | 1184 | 1024 | 1104 | 978 | 985 | 891 | 929 | 957 | 928 | 804 | 698 | 504 | 377 | 324 | 269 | 215 |

## Alkateak

| Agintaldia | Alkatea | Alderdia |
| 1979-1983 | Martín Laplaza Loriente | UCD |
| 1983-1987 | | |
| 1987-1991 | | |
| 1991-1995 | | |
| 1995-1999 | Valerio Bescós Navarro | |
| 1999-2003 | José Manuel Samitier Hualde | |
| 2003-2007 | | |
| 2007-2011 | | |
| 2011-2015 | María Pilar Zubiria Lorente | PSOE |
| 2015-2019 | Mariluz Montesino Chimeno | CHA |

## Erreferentziak

* ↑ Euskaltzaindiaren 149. araua
* ↑ (Gaztelaniaz) «OBELBA - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2022-02-24).
* ↑ (Gaztelaniaz) Lopez-Mugartza Iriarte, Juan Karlos. Sobre Salvatierra de Esca, Aragón y el euskera. in: Filología y Didáctica de la lengua. 9, 56 or..
* ↑ «EUSKAL HERRI INGURUKO EXONIMOAK (1)» Euskera LI.
* ↑ (Gaztelaniaz) Instituto Nacional de Estadística (INE) España. Alteraciones de los municipios en los Censos de Población desde 1842. Salvatierra de Esca. .
* ↑ (Gaztelaniaz) «Alcaldes de todos los municipios de la provincia de Zaragoza» El Heraldo de Aragón 2015/06/14.

## Kanpo estekak

* Datuak: Q1640389
* Multimedia: Salvatierra de Esca / Q1640389
# Hard Truths

Hard Truths 2024ko Mike Leigh ingeles zinema zuzendariaren komedia dramatikoa da.
Filmak Donostiako 72. Zinemaldiaren Sail Ofizialean eman zuten, eta Urrezko Maskorra lortzeko lehian izan zen.

## Sinopsia

Oharra: Atal honek istorio osoa edo amaiera argitzen du.
Pansy Londresko aldirietan bizi da. Etxe txukuna du, eta Curtley senarrarekin eta Moses semearekin bizi da. Pansyk arnasarik gabe uzten duen min fisiko eta mental bat du; arnasestuka esnatzen da, eta haserre igarotzen ditu egunak. Pansyk ez dauka arazorik bere haserrea hitzez adierazteko, eta, horrela, gogaitzen duen edonori jakinarazten dio: senarrari, semeari, dentistari, supermerkatuko langileari, besaulki bat saldu nahi dion saltzaileari. Haserre dago emakumea, eta haserre hori adierazteko duen erak ez du kontrako iritzirik onartzen. Pansyren amorruak isiltasunera eraman ditu haren senarra eta semea. Curtleyk etxeak-eta zaharberritzen lan egiten du, eta haren goibeltasunak begi bistan uzten du haren oinazea; Moses, berriz, noraezean dabilen 20 urteko gazte bat da: egunak bere gelan igarotzen ditu, edo pasieran ibiltzen da auzoan, bere bizitzarekin zer egin nahi duen jakin gabe. Pansy ulertu edo lasaitzen duen bakarra bere ahizpa dela dirudi.

## Aktoreak

* Marianne Jean-Baptiste: Pansy
* Michele Austin: Chantelle
* David Webber: Curtley
* Tuwaine Barrett: Moses
* Ani Nelson: Kayla
* Sophia Brown: Aleisha
* Jonathan Livingstone
* Samantha Spiro

## Erreferentziak

* ↑ sansebastianfestival.com
* ↑ «Amorruak egingo gaitu aske» Berria 2025-02-26 CC BY-SA 4.0 lizentziapean.

## Kanpo estekak

* Datuak: Q124537378
* Multimedia: Hard Truths / Q124537378
# Sapukai

Sapukai (gaztelaniaz: Sapucaí, guaranieraz: Sapukai) Paraguaiko udalerri bat da, Paraguaríko departamenduan kokatua. 338 km²ko azalera du eta 2017ko estimazioen arabera 6788 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).
# Nosotros

Nosotros (euskaraz: «Gu») 2025eko Helena Taberna nafar zinema zuzendariaren film dramatikoa da. Isaac Rosaren Feliz final eleberrian oinarrituta dago.
Lamia Producciones, Vértigo Films eta Nosotros la película AIE etxeek ekoiztuta, RTVE, EiTB, ICAA, Eusko Jaurlaritza eta Nafarroako Gobernuaren babesa jaso zuen. Bilbon grabatu zuten.

## Sinopsia

Oharra: Atal honek istorio osoa edo amaiera argitzen du.
Angela eta Antonio elkarrekin maitemindu ziren, harremana ilusioz bizi izan zuten, haurrak izan zituzten, amore ez emateko ahaleginak egin zituzten, eta hainbat aldiz erori ziren. Maitasuna amaitzen denean, galdera hauek sortzen dira: non okertu zen dena? Nola amaitu dugu horrela? Beren harremanaren argi-itzaletan barrena egindako bidaian, Angela eta Antonio prekaritatearen, desiraren interferentzien eta maitasunaren idealizazioaren aurka borrokatuko dira.

## Aktoreak

* María Vázquez: Ángela
* Pablo Molinero: Antonio

## Erreferentziak

* 1 2 3 (Gaztelaniaz) Oliveira Lizarribar, Ana. (2025/01/15). «Disponible el tráiler de 'Nosotros', la nueva película de Helena Taberna, que finalmente se estrenará el 28 de febrero» Noticias de Navarra.
* ↑ (Gaztelaniaz) «'Nosotros', así es la nueva película de Helena Taberna: luces y sombras de una pareja a lo largo de 10 años» rtve.es 2025-1-10.
* ↑ (Gaztelaniaz) Ezker, Alicia; González, Oscar; Herranz, D.. (2023-10-12). «Helena Taberna rueda en Bilbao 'Nosotros', una historia sobre la banalización del amor» Noticias de Álava.
* ↑ «Amorruak egingo gaitu aske» Berria 2025-02-26 CC BY-SA 4.0 lizentziapean.
# Marokoko amazigak

Marokoko amazigak (amazigeraz: ⵉⵎⴰⵣⵉⵖⵏ ⵏ ⵍⵎⵖⵔⵉⴱ) Marokoko talde etniko bat da, azpitalde ezberdinez osatua: Ishelhiyen, Zayan, Jebalar, Riftar, Sanhaja eta Zénèt.
5.000 urteko zibilizazio baten oinordekoak diren herritar arabo-berbereak, Marokoko biztanleriaren gehiengoa dira, batez ere landa eremuetan. 1956an Marokok independentzia lortu ostean, euren hizkuntza eta kultura eskubideak aldarrikatu zituzten, baina arrakastarik gabe. 1991ko abuztuan, Agadirren foru bat onartu zuten. Bertan tamazig kultura eta hizkuntza aitortu ondoren ikerketa institutua eta hezkuntza tresnak sortzeko deia egin zuen. 1993an, memoria bat aurkeztu zuten Vienako Giza Eskubideen Batzordean. 1994ko uztailean, ordezkaritza bat Genevan herri indigenei buruzko Nazio Batuen bilera batean parte hartu zuen. 1994ko abuztuaren 20an, Hassan II.a erregeak lehen eskoletan tamazightaren irakaskuntza ezartzea iragarri zuen eta egunean 12 minutuko albistegi bat hizkuntza honetan emititzeko baimena eman zuen, haien eskakizunetan aurrerapen nabarmena emanez .

## Erreferentziak

* ↑ Centre de Recherche Berbère - Chleuh. .
* ↑ «LES TRIBUS DU MAROC: Zayane» tribusdumaroc.free.fr (Noiz kontsultatua: 2025-02-25).
* ↑ Études sur les Jbala, Maroc | Recherches multidisciplinaires sur la région du Rif occidental. .
* ↑ Centre de Recherche Berbère - Rifain. .
* ↑ «LES TRIBUS DU MAROC» tribusdumaroc.free.fr (Noiz kontsultatua: 2025-02-25).
* ↑ (Frantsesez) «Centre de Recherche Berbère - Beni Iznasen» centrederechercheberbere.fr (Noiz kontsultatua: 2025-02-26).
* ↑ (Frantsesez) «Reconnaissance des revendications berbères au Maroc | Evenements | Perspective Monde» perspective.usherbrooke.ca (Noiz kontsultatua: 2025-02-26).

## Kanpo estekak

* Datuak: Q21029694
# Mohammed V.a Unibertsitatea

Mohammed V.a Unibertsitatea (arabieraz: جامعة محمد الخامس‎, Yāmi`at Muhammad al-Jāmis, frantsesez: Université Mohammed-V) Rabaten dagoen unibertsitate publikoa da. 1957an sortu zen errege-dekretu (dahir) baten bidez. Marokoko lehen unibertsitate modernoa da Fezko Al-Qarawiyyinen ondoren. Mohammed V.a Marokokoaren omenez du izena.

## Historia

Unibertsitatea 1957ko abenduaren 21ean inauguratu zuen Mohammed V.ak, 1961ean hil zen Marokoko errege ohiak.
1993an bi unibertsitate independentetan banatu zen: Agdalgo Mohammed V.a Unibertsitatea eta Souissiko Mohammed V.a Unibertsitatea.
2014ko irailean, bi unibertsitateek bat egin zuten, baina bi campusak mantenduz. 2020an unibertsitateak guztira 18 fakultate zituen.
2018ko urtarrilaren 3an, unibertsitateak Musikako lehen gradu profesionala jarri zuen abian Marokon.
2021eko ekainean, unibertsitatea CWTS Leiden rankingean sartu zuten lehen aldiz.

## Erreferentziak

* ↑ (Ingelesez) «Rabat’s Mohammed V University Launches First Bachelor's Degree in Music» moroccoworldnews.
* ↑ (Ingelesez) Daoudi, Safae. «Mohammed V University Appears on CWTS Leiden Ranking for the First Time» moroccoworldnews.